Isao Takahata

, nado o 29 de outubro de 1935 en Ujiyamada (hoxe Ise) (prefectura de Mie) e finado o 5 de abril de 2018, foi un director de cine, animador, guionista e produtor xaponés. Acadou o recoñecemento da crítica internacional polo seu traballo como director de cine de anime. 

 Traxectoria 
Naceu na mesma vila que o tamén director Kon Ichikawa, Ujiyamada. Takahata gradouse na Universidade de Tokyo en literatura francesa en 1959.

Takahata é cofundador de Studio Ghibli xunto co seu compañeiro Hayao Miyazaki. Dirixiu filmes con temática bélica como Hotaru no haka, o drama romántico Omohide Poro Poro, a aventura ecoloxista Heisei Tanuki Gassen Ponpoko e a comedia Hōhokekyo Tonari no Yamada-kun. O filme Hotaru no haka está considerado polo crítico de cine Roger Ebert un dos mellores filmes de guerra feito xamais. No ano 1981, dirixiu as adaptación a filme e serie de animación do manga Jarinko Chie. A diferenza da maioría dos directores de anime, Takahata non debuxou nin nunca traballou como animador antes de converterse en director.

Segundo Hayao Miyazaki, "música e estudo son as súas afeccións".

 Notas 

 Véxase tamén 
 Ligazóns externas 
Ficha na IMDb 

Categoría:Directores de cinema do Xapón
Categoría:Nados en 1935
Categoría:Nados na prefectura de Mie
Categoría:Alumnos da Universidade de Tokyo
Categoría:Finados en 2018
Categoría:Finados por cancro de pulmón